BASES REGULADORAS DO PROGRAMA "MUSIGAL" 2020 DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 28/11/2019)

A Xunta de Goberno desta Deputación, na súa sesión ordinaria do 22 de novembro de 2019, acordou, entre outros asuntos, aprobar as seguintes bases: A Deputación de Pontevedra, co obxecto de contribuír á difusión e á promoción da música galega e en galego nos concellos da provincia de Pontevedra e de fomentar ao tempo o uso e a normalización social da lingua galega e a defensa dos valores da igualdade de xénero, pon en marcha o programa “Musigal” 2020. Este programa nace co obxectivo de favorecer a programación artística por parte dos concellos e diríxese especificamente aos grupos e artistas profesionais de música. Un dos seus obxectivos é a dinamización da lingua galega, xa que busca favorecer a vivencia positiva no noso idioma e contribuír á posta en valor da lingua galega e ao incremento do seu uso e prestixio, á socialización en galego da infancia e da mocidade e á toma de consciencia sociolingüística da poboación da provincia de Pontevedra. O programa “Musigal” 2020 desenvólvese con cargo á aplicación orzamentaria 20/330.3340.226.30 por un importe total de 600.000 €. Poderán inscribirse neste programa unicamente os grupos musicais profesionais que aborden de xeito específico contidos sociolingüísticos e de dinamización da lingua galega e que fagan música en galego nos seus concertos ou, no caso de ser instrumentais, que as súas pezas sexan de autoría galega. Cada grupo musical profesional ou entidade presentará unha única solicitude de inscrición na que indicará a categoría na que desexa inscribirse. Non se admitirán neste programa grupos inscritos no Catálogo de grupos Pontegal da Deputación de Pontevedra. Os grupos ou artistas que se inclúan neste programa englobaranse nas seguintes categorías, atendendo ás políticas transversais que se deben levar a cabo desde as administracións públicas: 1.— Son muller: grupos nos que polo menos o 60 % das persoas integrantes (equipo artístico e técnico) e a vocalista sexan mulleres 2.— Son crianza: grupos con espectáculos dirixidos ao público infantil e familiar 3.— Son mocidade: grupos nos que polo menos o 60 % das persoas integrantes (equipo artístico e técnico) sexan menores de 35 anos 4.— Son tradición: grupos de música tradicional galega 5.— Son clásico: grupos de música clásica que teñan no seu repertorio composicións de autoras e autores galegos 6.— Son actual: grupos de pop, rock, hip hop e música electrónica As solicitudes presentaranse obrigatoriamente por medios electrónicos a través do formulario normalizado dispoñible na sede electrónica da Deputación de Pontevedra, https://sede.depo. gal. Se algunha das persoas interesadas presenta a súa solicitude de forma presencial, requiriráselle que a emende a través da súa presentación electrónica. Para estes efectos, considerarase como data de presentación da solicitude aquela na que se realice a emenda. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). O prazo de presentación de solicitudes comezará a partir do día seguinte ao da publicación desta convocatoria no Boletín Oficial da Provincia de Pontevedra (BOPPO) e rematará o 20 de decembro de 2019. Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: No caso de que as persoas interesadas se opoñan ás devanditas consultas deberán indicalo no cadro habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos poderáselles solicitar ás persoas interesadas que presenten os documentos correspondentes. As persoas interesadas deberán achegar coa solicitude a seguinte documentación: a. Orzamento: o importe do espectáculo será fixado libremente polos grupos e as e os intérpretes. Deberase especificar, por unha banda, o caché da actuación e, por outra, o custo do equipamento técnico necesario para a súa realización. Este último custo (o do equipamento técnico) aboarao integramente o concello que solicite a actuación b. Memoria do espectáculo que inclúa: 1. Descrición do espectáculo, acreditando o emprego do galego como mínimo no 70 % das obras musicais que se interpretarán 2. Repertorio musical e duración do espectáculo 3. Ficha do grupo que conteña: c. No caso de que se queiran integrar na categoría Son mocidade deberán achegar unha fotocopia do DNI ou NIE das e dos compoñentes para os efectos de comprobación das idades d. Certificado de exclusividade da ou do representante da entidade para a contratación do grupo A documentación complementaria deberá presentarse electronicamente. As persoas interesadas responsabilizaranse da veracidade dos documentos que presenten. Excepcionalmente, a Administración poderalles requirir a exhibición do documento orixinal para cotexar a copia electrónica presentada. Se algunha das persoas interesadas presenta a documentación complementaria de forma presencial, requiriráselle que a emende a través da súa presentación electrónica. Para estes efectos, considerarase como data de presentación da solicitude aquela na que se realice a emenda. No caso de que algún dos documentos que se deban presentar de forma electrónica superase os tamaños máximos establecidos ou tivese un formato non admitido pola sede electrónica da Deputación de Pontevedra permitirase a presentación deste de forma presencial dentro dos prazos previstos. Non será necesario achegar os documentos que xa foran presentados anteriormente. Para estes efectos, a persoa interesada deberá indicar en que momento e ante que órgano administrativo presentou os citados documentos. Nos supostos de imposibilidade material de obter o documento o órgano competente poderá requirirlle á persoa interesada que o presente ou, no seu defecto, que acredite por outros medios os requisitos aos que se refire o documento, con anterioridade á formulación da proposta de resolución. As notificacións de resolucións e actos administrativos practicaranse só por medios electrónicos, nos termos previstos na normativa reguladora do procedemento administrativo común. As notificacións practicaranse a través da Carpeta Ciudadana e de Dirección Electrónica Habilitada única. Ambos os dous sistemas son accesibles desde a sede electrónica da Deputación de Pontevedra (https://sede.depo. gal). As notificacións entenderanse practicadas no momento no que se produza o acceso ao seu contido e entenderanse rexeitadas cando transcorresen 10 días naturais desde a posta a disposición da notificación sen que se acceda ao seu contido. O sistema remitiralles ás persoas interesadas avisos da posta a disposición das notificacións á conta de correo electrónico indicada na solicitude. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida. Se o envío da notificación electrónica non fose posible por problemas técnicos a Deputación de Pontevedra practicará a notificación polos medios previstos na normativa reguladora do procedemento administrativo común. O Servizo de Cultura levará a cabo a selección e a inclusión dos grupos solicitantes e, unha vez elaborada a relación das persoas inscritas, esta publicarase na páxina web da Deputación de Pontevedra, www.depo. gal. Poderán beneficiarse deste programa os concellos da provincia de Pontevedra de menos de 50.000 habitantes. A cada concello concederáselle unha única actuación para o ano 2020. Non obstante, na solicitude os concellos poderán indicar ou sinalar ata un máximo de tres grupos por orde de preferencia, e farán constar o nome do grupo ou artista, a data e o lugar fixados para levar a cabo a actuación. No caso de que, por algunha causa imprevista, se produza un cambio de lugar ou data dalgunha das actuacións, o concello trasladaralle este cambio ao Servizo de Cultura da Deputación de Pontevedra. As solicitudes presentaranse obrigatoriamente por medios electrónicos a través do formulario normalizado dispoñible na sede electrónica da Deputación de Pontevedra, https://sede.depo. gal. Se algunha das persoas interesadas presenta a súa solicitude de forma presencial, requiriráselle que a emende a través da súa presentación electrónica. Para estes efectos, considerarase como data de presentación da solicitude aquela na que se realice a emenda. Para a presentación das solicitudes, a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). O prazo de presentación de solicitudes de actuacións por parte dos concellos interesados rematará o 24 de xaneiro de 2020. Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: No caso de que as persoas interesadas se opoñan a esas consultas deberán indicalo no cadro habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos poderáselles solicitar ás persoas interesadas que presenten os documentos correspondentes. Os concellos beneficiarios das actuacións deberán enviar ao correo electrónico cultura@depo. gal, antes da realización da actuación, un arquivo PDF co cartel publicitario en galego do evento no que se indique a súa pertenza ao programa “Musigal” 2020 da Deputación de Pontevedra, seguindo o modelo normalizado que figura na páxina web da Deputación de Pontevedra. Os grupos teñen as seguintes obrigas: A Deputación de Pontevedra poderá comprobar en calquera momento o cumprimento destas obrigas, así como realizar calquera outra acción de comprobación e control financeiro que poidan realizar os órganos de control competentes. As actuacións serán cofinanciadas entre a Deputación e os concellos do seguinte xeito: A cada concello interesado concederáselle unha única actuación. O número máximo de actuacións que poderá realizar cada grupo será de cinco. Daráselle prioridade na concesión á orde de rexistro de entrada da solicitude. A adxudicación das actuacións aprobarase polo órgano competente, logo do informe previo do Servizo de Cultura. Todos os trámites administrativos que as entidades interesadas deban realizar durante a tramitación deste procedemento deberán efectuarse electronicamente a través do modelo “instancia xenérica” dispoñible na sede electrónica da Deputación de Pontevedra, https://sede.depo. gal. Se a solicitude non reúne os datos esixidos na convocatoria ou calquera dos previstos no artigo 66 da Lei 39/2015, de 1 de outubro, do procedemento administrativo común das administracións públicas (LPACAP) requiriráselle á persoa interesada, de conformidade co establecido no artigo 68 desta Lei, que emende as faltas ou presente os documentos preceptivos nun prazo de 10 días hábiles, indicándolle que, de non facelo, se terá por desistida da súa solicitude, que se arquivará sen máis trámites. As notificacións de resolucións e actos administrativos practicaranse só por medios electrónicos, nos termos previstos na normativa reguladora do procedemento administrativo común. As notificacións practicaranse a través da Carpeta Ciudadana e de Dirección Electrónica Habilitada única. Ambos os dous sistemas son accesibles desde a sede electrónica da Deputación de Pontevedra (https://sede.depo. gal). As notificacións entenderanse practicadas no momento no que se produza o acceso ao seu contido e entenderanse rexeitadas cando transcorresen 10 días naturais desde a posta a disposición da notificación sen que se acceda ao seu contido. O sistema remitiralles ás persoas interesadas avisos da posta a disposición das notificacións á conta de correo electrónico indicada na solicitude. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida. Se o envío da notificación electrónica non fose posible por problemas técnicos a Deputación de Pontevedra practicaraa polos medios previstos na normativa reguladora do procedemento administrativo común. A Deputación de Pontevedra aboaralle ao grupo ou artista o importe correspondente ao custo do espectáculo da actuación mediante transferencia bancaria unha vez presentada a factura, que deberá reunir os requisitos legais establecidos, xunto coa acreditación por parte do concello da realización desta. As facturas presentaranse en formato electrónico a través do Punto xeral de facturas electrónicas, accesible a través da sede electrónica da Deputación de Pontevedra, https://sede.depo. gal, para que o órgano administrativo ao que lle corresponda proceda á súa tramitación. Os códigos DIR 3 que se especificarán nas correspondentes facturas electrónicas son os seguintes: Órgano xestor: LA0006114; Unidade tramitadora: LA0006135; Oficina contable: LA0006135. Se xunto coa factura a ou o adxudicatario ten que presentar outros documentos xustificativos do traballo realizado, o fará achegando os documentos xustificativos a través do sistema de facturación da Deputación de Pontevedra. O programa “Musigal” terá vixencia desde o 1 de abril ata o 31 de decembro de 2020 e a concesión de actuacións estará condicionada á existencia de consignación orzamentaria; priorizarase na orde de concesión das actuacións os concellos con menor número de habitantes. De acordo co establecido no apartado 16.2 das bases de execución do Orzamento para o ano 2019, o órgano competente para a aprobación destas bases é a Xunta de Goberno. Os datos persoais obtidos nestes procedementos serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que as persoas interesadas declaren nas súas solicitudes para comprobar a exactitude destes e levar a cabo todas as actuacións administrativas que, no seu caso, se deriven. A lexitimación para o tratamento dos datos baséase no cumprimento dunha tarefa de interese público ou no exercicio de poderes públicos segundo as normas de rango legal recollidas no apartado “Normativa aplicable” dispoñible na ficha de procedemento en https://sede.depo. gal. Os datos persoais obtidos nestes procedementos serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia e ao público en xeral dada a publicación de actos prevista no punto noveno. As persoas interesadas poderán acceder, rectificar e suprimir os seus datos, así como exercitar outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos.Para o non establecido nestas bases teranse en conta as de execución do Orzamento provincial.